recursal/SuperWikiNEXT-32B huggingface dataset:
**Cactus Mobile** (også kjent som «Cactus») var et norsk selskap opprinnelig opprettet i 2002 under britisk jurisdiksjon. I 2007 ble selskapet omstrukturert til et norsk aksjeselskap og leverer i dag mobiltjenester i bl.a. Norge som registrert innholdsleverandør og partner med Telenor, NetCom, Tele2 og Ventelo.

Cactus Mobile er en CP (Content Provider) som utvikler og selger mobile tjenester og innhold i samarbeid med mobiloperatører.
Selskapet er kjent for å være tidlig ute med ny mobilteknologi og bl.a. tidlig ute med tjenester som Mobil TV, Video on demand  og Mobil Chat. Selskapet utvikler mobilteknologi og tjenester som de selv markedsfører gjennom web og tradisjonelle medier som Radio og TV.

Internasjonalt
--------------

Cactus strategi er internasjonal utrulling av teknologi, konsepter og tjenester som har vist positiv inntjening i det Norske markedet. Selskapet samarbeider bl.a. med Ericsson om tilgang til internasjonale mobiloperatører og har tilkobling som muliggjør levering og fakturering av mobiltjenester i mer enn 20 land, over 80 teleoperatører og mer enn 600 millioner mobilabonnenter.

Norge
-----

Selskapet drifter alle tjenester og systemer fra sin Norske kjernevirksomhet og har uttalt at de ønsker å forbli sterke i det Norske og Nordiske markedet. I Norge har selskapet samarbeidet og markedsført sine tjenester med aktører som: Telenor, NetCom, Tele2, Ventelo, P4, Kanal24, TVNorge, TV3, NRJ, Dagbladet m.fl.

Virksomhet
----------

### Cactus Core Middleware Platform

CCMP (Cactus Core Middleware Platform) er Catus Mobile's mellomware plattform for utvikling og levering av interaktive tjenester for mobil, herunder strømmetjenester. Plattformen gir selskapet fordel med hypping og rask utvikling og kort vei til markedet for lansering av nye- eller utvidelse av eksisterende produkter.

### Mobil TV

Mobil TV ble første gang testet av NRK tidlig på 00'tallet og ble kommersielt lansert i 2004 av NRK i samarbeid med teknologileverandøren RubberDuckMediaLab. Cactus Mobile har utviklet en egen plattform for Mobil Streaming og er markedsledende i Norge på Mobil TV og Mobil Video On Demand -tjenester. Selskapet leverer mobil streaming over mobilnettet i samarbeid med Telenor og NetCom, som begge tilbyr innholdsleverandører tilgang til et eget CPA Streaming-produkt.

### Mobil Chat

Cactus Mobile er kjent som en markedsleder i det mobile dating-markedet. Selskapet var den første aktøren som tilbød Mobil Chat med MMS-støtte, slik at personer som benytter chat-tjenesten kunne se hverandre ved å sende bilde og video over tjenesten.

Eksterne lenker
---------------

* Cactus Mobiles nettsider
* Telenors CPA web[*død lenke*]
* NetComs CPA web
* 

|  |  |
| --- | --- |
| Oppslagsverk/autoritetsdata | Brønnøysundregistrene
 |
Sandžak-regionen med etniske forhold 2002-03.
Plav inngikk fram til 1912 i Sanjak'en Novi Pazar, her i kart pr 1878.
**Plav** (serbisk: Плав, albansk: *Plavë* eller *Plava*) er en by og kommune i det østlige Montenegro, på grensen til Kosovo og Albania. Plav ligger mellom fjellmassivene Prokletije og Visitor ved den øvre del av elven Lim, hvor denne skaper den meget besøkte og vakre Plavsjøen (*Plavsko jezero*) på 1,99 km² – landets femte største. Sør for byen ligger nasjonalparken Prokletije.

Byen ligger ved et berømt karstlandskap med naturlige hulebrønner. Villmarksliv og skiturisme er viktige inntektskilder i sesongene. Ellers er det gamle moskeer, bibliotek og museer i Plav kommune. 

Byen Plav har en befolkning på 3 616 i 2003. I kommunen ligger også den noe mindre, vestlgie nabobyen Gusinje med 1 704 innbyggere, og hele kommunen hadde samme året 13 805 innbyggere. Folketallet er sterkt synkende, det var oppe i nesten 20 000 i 1985. Bosnjaker utgjorde 73%, albanere 9%, serbere 7%, montenegrinere 4% og muslimer 6% i 2003.

Byens navn stammer fra det serbiske ordet *plav*, «oversvømt sted» (poplava, «oversvømmelse»).

Kommunen tilhører den sørøstligste delen av den serbisk-montenegrinske grenseregionen Sandžak (etter tyrkisk: *Sanjak Novi Pazar*).

Eksterne lenker
---------------

* Offisielt nettsted Rediger på Wikidata

* (en) Plav – kategori av bilder, video eller lyd på Commons Rediger på Wikidata
* Plav kommunes hjememside
* Plav.net
* Visit-Montenegro.com Arkivert 6. mars 2007 hos Wayback Machine.
* Plav-Gusinje.com
* Gusinje.net Arkivert 31. oktober 2019 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** SUDOC **·** NKC **·** GeoNames
 |
***Turtles Forever*** er en amerikansk animasjonsfilm fra 2009, og crossover mellom tegnefilmserierne fra 1987 og 2003.

Handling
--------

The Ninja Turtles, og deres mester Splinter, blir forskrekket over å se en video på TV av The Turtles som slåss mot Purple Dragons. Turtles planlegger å bryte seg inn i Purple Dragons sitt hovedkvarter for å komme til bunns i disse doppeltgjengerne. Men der oppdager gjengen at disse "bedragerne" egentlig var alternative versjoner av dem selv. Men Turtles fra 2003 kommer ikke overens gjengen fra 1987. Turtles fra 1987 forklarer at de havnet i 2003 etter å ha slåss mot Shredder og Krang i 1987. Under denne konflikten fungerte en dimensjonal teleport feil, og sendte alle sammen til 2003-dimensjonen. 

Når 1987-versjonen av Shredder får vite om de to forskjellige skilpadde-lagene, tror han det muliges kan eksistere av en annen Shredder i denne nye dimensjonen. Kjeltringene Shredder og Krang Ch'rell ble forvist til en avsidesliggende asteroide etter den tidligere konflikten. Men hans adopterte datter Karai forsøker å frigjøre ham og gjenopprette det kriminelle syndikatet Foot Clan. Etter en kort periode i 1987-universet, er Ninja Turtles i stand til å komme seg tilbake til 2003-universet. Men de oppdager snart at de ikke er de eneste versjonene av seg selv i dette multiverset.

Rolleliste
----------

* Jason Griffith i rollen som Leonardo.
* Sean Schemmel i rollen som Raphael.
* Bradford Cameron i rollen som Michelangelo
* Clay Adams i rollen som Donatello.
* David Wills i rollen som Shredder.

Referanser
----------

1. ↑  Sør-Trøndelag 1. juli 2017 - *Turtles Forever* (Sjur H.Vaage)

Eksterne lenker
---------------

* (en) Turtles Forever – kategori av bilder, video eller lyd på Commons Rediger på Wikidata
* (en) *Turtles Forever* på Internet Movie Database Rediger på Wikidata

* (en) *Turtles Forever* på AllMovie Rediger på Wikidata

* (fr) *Turtles Forever* på Allociné Rediger på Wikidata

* (nl) *Turtles Forever* på MovieMeter Rediger på Wikidata
***Turok: Dinosaur Hunter*** er et førsteperonsskytespill, som kom ut i 1997. Det ble utviklet av Iguana Entertainment og gitt ut av Acclaim Entertainment. Spilleren tar på seg rollen som Turok, en kriger som må stoppe Campaigner fra å ta over universet med et urgammel våpen.

Spilleren kan utforske de store jungel-baserte nivåene ved å hoppe, svømme, klatre, krype eller løpe. En av spillerens hovedmål er å finne deler av en relikvie kjent som Chronoscepter, og det finnes en brikke på hvert nivå. Ved å utforske nivåene kjemper spilleren mot en rekke forskjellige fiender som krypskyttere, medlemmer av en urbefolkning, dinosaurer, demoner og insekter. Spilleren får tilgang til 13 forskjellige våpen, pluss Chronoscepter, alt fra kniv og pil og bue til langt mer høyteknologiske våpen. Alle våpen unntatt kniven krever ammunisjon, som kan plukkes opp etter døde fiender. Når spilleren er ved full helse, leser måleren 100.

Men måleren faller nedover mot 0, etter hvert som karakteren blir truffet av fiender eller får andre problemer. Men spilleren kan samle opp poeng spredt over nivåene som kan øke spillerens helse. Spilleren får kontroll over en karakter kalt Turok, en indianer, som møter en rekke skapninger, fra dinosaurer til romvesener i løpet av sin ferd. En ond over-herre kjent som "Campaigner" er på jakt etter en gammel gjenstand kjent som Chronoscepter, et våpen så kraftig at det ble ødelagt for å hindre at våpenet falt i gale hender. Turok lover å finne Chronoscepters åtte biter.

Referanser
----------

1. ↑   *Steam*, 1.0.0.74, 12. september 2003, Steam-ID 405820, Wikidata Q337535,
2. ↑  Staff, I. G. N. (3. februar 1997). «Acclaim Announces Turok Tuesday». *IGN* **(engelsk)**. Besøkt 25. januar 2017.
3. ↑  «The Making Of: Turok: Dinosaur Hunter | Features | Edge Online». 26. mars 2014. Arkivert fra originalen 26. mars 2014. Besøkt 25. januar 2017.
4. ↑  «Turok: Dinosaur Hunter (Nintendo 64)». *IGN* **(engelsk)**. Besøkt 25. januar 2017.

Eksterne lenker
---------------

* (en) *Turok: Dinosaur Hunter* på Steam Rediger på Wikidata

* (en) *Turok: Dinosaur Hunter* på GOG.com Rediger på Wikidata

* (en) *Turok: Dinosaur Hunter* hos MobyGames Rediger på Wikidata

* (en) *Turok: Dinosaur Hunter* på Behind The Voice Actors Rediger på Wikidata

* (en) *Turok: Dinosaur Hunter* hos Giant Bomb Rediger på Wikidata

* (en) *Turok: Dinosaur Hunter* hos Internet Game Database Rediger på Wikidata

* (en) *Turok: Dinosaur Hunter* hos GameFAQs Rediger på Wikidata

Portal: Videospill
**Defense Superior Service Medal** er en militær fortjenstmedalje fra USA. Den tildeles for ypperlig fortjenstfull innsats i ansvarsfull stilling som gjelder forsvarets fellesinnsats. Medaljen ble innstiftet 6. februar 1976 av president Gerald Ford. Medaljen tildeles av USAs forsvarsminister.

Forholdet til andre utmerkelser
-------------------------------

Defense Superior Service Medal befinner seg på et trinn under gruppen av de høyeste fortjenstmedaljene i USAs forsvar, den felles Defense Distinguished Service Medal, de ulike forsvarsgrenenes Army Distinguished Service Medal, Navy Distinguished Service Medal, Air Force Distinguished Service Medal og Coast Guard Distinguished Service Medal, samt Homeland Security Distinguished Service Medal, som har erstattet Transportation Distinguished Service Medal, og som også tildeles personell i kystvakten. Utmerkelsen Silver Star, som tildeles for mot på slagmarken, rangerer også foran Defense Superior Service Medal, som anses å ligger på nivå med Legion of Merit, dog likevel rangerende foran denne.

Utforming
---------

Defense Superior Service Medal er i utforming lik Defense Distinguished Service Medal, bortsett fra i materialvalget, innskrift og enkelte mindre detaljer. Defense Distinguished Service Medal er i gullfarget metall, mens Defense Superior Service Medal er i sølvfarget metall. Defense Superior Service Medal har på advers en amerikansk ørn med USAs skjold på brystet, samt tre piler i klørne. Ørnen er i sølv og er satt på et blått pentagon, et symbol for USAs fem forsvarsgrener og formen på bygningen som huser landets forsvarsdepartement. Motivet er omgitt av en krans bestående av laurbær- og olivengrener i nedre del og tretten stjerner i øvre del. På revers står over fire linjer innskriften «FROM / THE SECRETARY / OF DEFENSE / TO» etterfulgt av plass til å påføre mottagerens navn. På baksiden av kransen står i øvre del innskriften «FOR SUPERIOR SERVICE» i en bue. Medaljen er utformet ved Institute of Heraldry, der Mildred Orloff var ansvarlig for design og Lewis J. King utførte modelleringen.

Medaljebåndet har en smal rød midtstripe med bredere hvite kanter, og uten for dette lyse blå striper, samt kantstriper i gult ytterst. Gjentatte tildelinger til samme person markeres med eikeløv i bronse eller sølv på båndet.

Tildeling
---------

Medaljen tildeles for ypperlig innsats i ansvarsfull stilling som gjelder fellesoppgaver utført under Forsvarsdepartementet, Den militære sjefsnemnd, samt spesialiserte enheter og andre fellesenheter i USAs forsvar. Innsatsen som belønnes ligger på nivå med det som kreves for tildeling av Legion of Merit

Kilder
------

* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 38 og 93
* Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co. 1994, s. 35–36

Eksterne lenker
---------------

* Defense Superior Service Medal, Institute of Heraldry
Kolgas hovedbygning i klassisistisk stil  Foto: Rene Seeman 
**Kolga** (også **Kolk**, **Kolgd**) er et gods og en herregård i landsbyen Kolga, Kuusalu kommune i Lahemaa nasjonalpark, ca. fire mil øst for Estlands hovedstad Tallinn. Sitt nåværende utseende fikk herregården på 1820-tallet.

Eiere
-----

Godset har røtter tilbake til middelalderen, hvor det tilhørte kong Valdemar Seiers sønn hertug Knud Valdemarsen. Han solgte senere godset til cisterciensermunker på Gotland. Da Estland ble en del av det svenske riket, ble Kolk inndratt til kronen, som i 1581 forærte det til feltherren Pontus De la Gardie som takk for krigsinnsatsen. I begynnelsen av 1600-tallet, ble Kolga brent av polakkene og ble ikke satt i stand igjen før stattholder Jacob De la Gardie overtok. Hans datter Christina, som var gift med greve Gustaf Otto Stenbock arvet senere godset, hvoretter det forble i Stenbockslekten frem til den sovjetiske maktovertakelsen i 1940.

Den siste eieren var Margareta Stenbock som forlot Estland for Sverige i 1940. På 1950-tallet ble Kolga omgjort til en maskin- og traktorkolkos. Etter Estlands selvstendighet fra Sovjetunionen, ble godset gitt tilbake til Stenbockfamilien, og eies i dag av en stiftelse som forvaltes av finnen Jarl Stenbock (f.1940).

I tillegg til selve herregårdsbygningen var Kolga frem til 1940 også kjent for sin portrettsamling med malerier av familien Stenbock. Til godset hørte også en have, et stort jordbruk, et brennevinsdestilleri og et teglverk. I dag brukes bygningene til hotel, restaurant og konferanser.

Referanser
----------

1. ↑  *Svenskminnen i Estland*, stmikael.ee. Besøkt 4. jan. 2015
2. ↑  *Vad händer med Estlands herrgårdar?*, byggnadsvard.se. Besøkt 4. jan. 2015 Arkivert 25. juli 2014 hos Wayback Machine.
3. ↑  «*Magnus Stenbock och hans släkt*, Helsingborgs Dagblad. Besøkt 4. jan. 2015». Arkivert fra originalen 8. november 2014. Besøkt 4. januar 2015.

Eksterne lenker
---------------

* (en) Kolga manor – kategori av bilder, video eller lyd på Commons Rediger på Wikidata

Portal: Estland
***Cacostomus squamosus*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En nokså liten (opptil 25 millimeter), rødbrun hjortebille, kroppen delvis kledt med lyse skjell. Hannens kjever er noe lengre enn hodet, nokså rette med kraftige tenner langs innersiden. Hodet er firkantet med en liten tann med hvert forhjørne. Pronotum er rundet, betydelig bredere enn dekkvingene, kraftig og svært tett punktert. Beina er forholdsvis lange, de krumme for-leggene med fire korte, men kraftige tenner på yttersiden. Hunnen ligner hannen bortsett fra at kjevene er små og rundede.

Levevis
-------

Larvene utvikler seg trolig i døde røtter av ulike trær. Ulikt de fleste andre hjortebiller er de voksne billene dagaktive, og besøker gjerne blomster.

Utbredelse
----------

Arten er bare kjent fra New South Wales og Queensland i Australia.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Pholidotini* Kikuta, 1986 (eventuelt Rhyssonotini)
						* Slekten *Cacostomus* Newman, 1840
							+ *Cacostomus squamosus* Newman, 1840

Kilder
------

* Oversikt over artene

Eksterne lenker
---------------

* (en) *Cacostomus squamosus* i Encyclopedia of Life Rediger på Wikidata

* (en) *Cacostomus squamosus* i Global Biodiversity Information Facility Rediger på Wikidata

* (en) *Kategori:Cacostomus squamosus* – bilder, video eller lyd på Wikimedia Commons Rediger på Wikidata

* *Cacostomus squamosus* – detaljert informasjon på Wikispecies Rediger på Wikidata
* Bilder av *Cacostomus squamosus*
«**So Easy**» er en sang av den norske elektronikaduoen Röyksopp, utgitt som deres første single. Den ble opprinnelig utgitt i 1999, da ble bare 500 laget og distribuert. Senere ble den gjenutgitt på Röyksopps debutalbum. «So Easy» inneholder instrumental og vokal-samples fra en coverversjon av Burt Bacharach/Hal David-sangen «Blue on Blue», gjort av den svenske vokalgruppen Gals & Pals (den var originalt spilt inn av Bobby Vinton). Den samplede vokalen er: «Blue on blue, heartache on heartache/Blue on blue, Now that we are through». «So Easy» ble en liten stund brukt på britisk TV, i reklame for T-Mobile, og mellom programmene på Channel 4.

Etter at «So Easy» ble bruk i T-Mobile-reklamen i Storbritannia, ble singelen gjenutgitt, med duoens hit «Remind Me» som A-siden og «So Easy» B-siden.

Sporlister
----------

### Originalutgivelse

1. «So Easy» – 3:44
2. «The 64-Position» – 1:25
3. «Fusion's Allright» – 6:39

### Gjenutgivelse

1. «Remind Me» (Someone Else's Radio Remix) – 4:03
2. «So Easy» – 3:44
3. «Remind Me» (James Zabiela's Ingeborg Mix) – 8:35

Eksterne lenker
---------------

* (en) Offisielt nettsted Rediger på Wikidata
**Provinsen Hannover** var en provins som eksisterte i Kongedømmet Preussen fra 1868 til 1918 og deretter i Fristaten Preussen fra 1918 til 1946.

Under den østerriksk-prøyssiske krig hadde kongeriket Hannover prøvd å opprettholde en nøytral stilling, sammen med enkelte andre stater i det tyske forbund. Etter at Hannover stemte for mobilisering av konføderative, militære styrker mot Preussen den 14. juni 1866, anså Preussen dette som et påskudd for å erklære krig, og kongedømmet Hannover ble raskt oppløst og annektert av Preussen. Den private formuen til det avsatte Huset Hannover ble deretter brukt av Otto von Bismarck for å finansiere hans kontinuerlige maktkamper mot Ludwig II av Bayern.

I 1946 gjenskapte den britiske militære administrasjonen den nye staten Hannover, basert på grensene til det tidligere kongedømmet Hannover. Før året var omme, ble denne statsdannelsen, etter ønske fra den vesttyske ledelsen, slått sammen med de tidligere statene Fristaten Oldenburg, Fristaten Braunschweig og Fristaten Schaumburg-Lippe til den nye delstaten Niedersachsen, med byen Hannover som hovedstad.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
To vanlige massive nagler
Tre blindnagler i aluminium. Stammen trekkes ut ved nagling
Klinkbygd brokonstruksjon
En **nagle** som også kalles **klinke**, **klinknagle** eller **nite** er en mekanisk festeanordning som består av en slett sylinder med et preformet hode i en ende. Nagler brukes til å forbinde to arbeidsstykker ved at de settes i et forboret hull med hodet på den ene siden og et motstående hode formes av den frie enden slik at det oppstår et mothold. Ofte betegnes de groveste naglene klinker og de fineste niter, men dette er ikke konsekvent. Denne sammenføyningsprosessen kalles *nagling*, *klinking* og *niting* og større konstruksjoner som er laget på denne måten er klinkbygget.

Typer av nagler
---------------

Med vanlige massive nagler skjer dette arbeidet ved at man holder naglen fast i hullet med et mothold («dolly») og stuker den motsatte enden med en hodeform og en slegge eller maskinhammer. Ved større arbeider krever dette to personer.

* Kaldnagling brukes for mindre sterke forbindelser og dekorative nagler eller der arbeidsstykkene er brennbare slik som i trebåter. Her brukes et mykere metall som kobber eller aluminium.
* Ved varmnagling brukes smidde nagler, for eksempel av stål, som varmes opp til de er rødglødende og mothodet blir smidd. Varmnagling gir en sterkere nagle og har også den fordelen at naglen trekker seg sammen og danner en forspent forbindelse når den kjølner. Derfor kan varmnagling også gi tette skjøter for eksempel i kjeler og skip. Skjøten kan gjøres helt tett ved *dikking* dvs. å meisle langs skjøten.

Blindnagler er hule og leveres med en stamme med et lite hode gjennom senterhullet. Det er vanlig med nagle i aluminium og stamme i stål. Hele enheten settes i det forborede hullet, og en bruker en blindnagletang med mothold og en mekanisme som trekker stammen med hode inn i naglens hull slik at denne ekspanderer og danner et mothold. Stammen har en svekkelse under hodet som ryker ved en fast trekkraft slik at kun selve naglen blir igjen. Denne operasjonen kan utføres fra en side, derav navnet.

Klinkbyggede og naglede konstruksjoner
--------------------------------------

Klinkbygde konstruksjoner i stål var det vanligste fram til andre verdenskrig, da sveising ble mer vanlig. Skip, rør, dampkjeler, og fagverkskonstruksjoner i broer og skyskrapere var gjerne klinkbygget. Klinkbygging er mer arbeidskrevende enn sveising, men gir noe fleksibilitet i sammenføyningen slik at sprekkdannelse ikke så lett oppstår. Sprekkdannelse var et problem i tidlige sveiste konstruksjoner og nagling foretrekkes fremdeles f.eks i flykonstruksjoner der lav vekt og høy styrke er viktig.


|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** GND **·** NDL
 |
***Flabelloselasia*** er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende
--------

Små (ca. 4 millimeter), sylindriske biller, kjønnene svært ulike.

Hannene er avlange, sylindriske biller med kraftige, kamformede antenner, gjerne gulrødlige, dekkvingene kan være mørke. **Hodet** er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående. Antennene har 10-11 ledd og er festet under pannen like ved fasettøynene. De ganske lange, sagtakkede. Brystskjoldet (pronotum) er trapesformet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.

Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes også hos flere av familiene i gruppen Cantharoidea.

Levevis
-------

Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.

Utbredelse
----------

Arten er beskrevet fra Kamerun.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae
					- Stammen sneglerovbiller, Drilini
						* Slekten ***Flabelloselasia*** Kundrata, 2017
							+ *Flabelloselasia oculata* Kundrata, 2017

Referanser
----------

1. ↑  Robin Kundrata og Ladislav Bosak (2017) Taxonomic review of Drilini (Elateridae: Agrypninae) in Cameroon reveals high morphological diversity, including the discovery of five new genera. *Insect systematics & evolution* 48(5):441–492.

Eksterne lenker
---------------

* *Artikkelen har ingen egenskaper for arter i Wikidata*
***Argulus catostomi*** er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1837. I USA lever den i elvene i Midtvesten og øst til Vermont og Maryland.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

Referanser
----------

Eksterne lenker
---------------

* (en) *Argulus catostomi* – oversikt og omtale av artene i WORMS-databasen Rediger på Wikidata

* (en) *Argulus catostomi* i Encyclopedia of Life Rediger på Wikidata

* (en) *Argulus catostomi* i Global Biodiversity Information Facility Rediger på Wikidata

* (en) *Argulus catostomi* hos ITIS Rediger på Wikidata
* Oversikt over Argulus-arter i USA - *United States Environmental Protection Agency*. Besøkt 5. januar 2014.
**Cheryl Noble** (født 29. september 1956 i Victoria), canadisk curlingspiller som deltok i de olympiske leker 2002 i Salt Lake City.

Noble vant en olympisk bronsemedalje i curling under vinter-OL 2002 i Salt Lake City. Hun var med på det canadisk laget som kom på tredjeplass i curlingturneringen for damer bak Storbritannia og Sveits. De tapte semifinalen mot Storbritannia med 6-5 men vant bronsefinalen over USA med 9-5. De andre på laget var Kelley Law, Julie Skinner, Diane Nelson og Georgina Wheatcroft.

Hun ble verdensmester i curling i 2000 i Glasgow.

OL-medaljer
-----------

* 2002 USAs flagg Salt Lake City - Bronse **Bronse** i curling, damer Canadas flagg Canada

Eksterne lenker
---------------

* (en) Cheryl Noble – Olympics.com Rediger på Wikidata

* (en) Cheryl Noble – Olympic.org Rediger på Wikidata

* (en) Cheryl Noble – Olympedia Rediger på Wikidata

* (en) Cheryl Noble – Sports-Reference (OL-resultater – arkivert) Rediger på Wikidata

* (en) Cheryl Noble – Canadian Olympic Committee Rediger på Wikidata

* (en) Cheryl Noble – World Curling Federation Rediger på Wikidata
***Argulus meehani*** er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet først i 1971. I USA lever den i Florida, særlig i Everglades nasjonalpark-sumpene.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

Referanser
----------

Eksterne lenker
---------------

* (en) *Argulus meehani* – oversikt og omtale av artene i WORMS-databasen Rediger på Wikidata

* (en) *Argulus meehani* i Encyclopedia of Life Rediger på Wikidata

* (en) *Argulus meehani* i Global Biodiversity Information Facility Rediger på Wikidata

* (en) *Argulus meehani* hos ITIS Rediger på Wikidata
* Argulidae - oppslaget i *WORMS*-databasen. Besøkt 5. januar 2014.
* Oversikt over Argulus-arter i USA - *United States Environmental Protection Agency*. Besøkt 5. januar 2014.
Chert
Chert (mørke skikt) i devonske Corriganville-New Creek-kalkstein, Everett, Pennsylvania
Chert fra Nautøy/StordChert fra Nautøy (Stord Kommune)
**Cherts** (også *kiselskifer*) er en gruppe finkornede kiselbergarter (silisium-bergart) oppstått gjennom sedimentære og diagenetiske prosesser.

Chert finnes i flere varianter; flint er en av disse. Chertene har lignende egenskaper som flint og var i steinalderen råstoff for produksjon av steinverktøy. I Norge finnes blant annet et stort chertbrudd ved Alta datert til 6000–8000 f.kr, men det er også forekomster av chert i ytre Rogaland, i Sunnhordland, på Frøya og flere steder i Finnmark.

Se også
-------

* Liste over bergarter

Litteratur
----------

* J.W. Schopf: *Cradle of Life: The Discovery of Earth's Earliest Fossils*. Princeton University Press, 336 s. 1999, ISBN 0-691-00230-4.

Referanser
----------

1. ↑  *Unike steinalderbrudd ved Alta*, forskning.no
2. ↑  (no) Chert i Store norske leksikon

Eksterne lenker
---------------

* (en) Chert – kategori av bilder, video eller lyd på Commons Rediger på Wikidata
* *Unike steinalderbrudd ved Alta*, forskning.no
* (no) Chert i Store norske leksikon
* *Süddeutscher Hornstein*, materiale for steinverktøy i Tyskland
* *An Archaeological Guide To Chert Types Of East-Central Illinois.* Arkivert 17. juli 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** NDL
 |
***Argulus funduli*** er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1863,, av dansken Henrik Nikolai Krøyer. I USA lever den langs Østkysten fra Maine til Mississippi.

Det antas at den er synonym med Argulus latus.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

Referanser
----------

Eksterne lenker
---------------

* (en) *Argulus funduli* – oversikt og omtale av artene i WORMS-databasen Rediger på Wikidata

* (en) *Argulus funduli* i Encyclopedia of Life Rediger på Wikidata

* (en) *Argulus funduli* i Global Biodiversity Information Facility Rediger på Wikidata

* (en) *Argulus funduli* hos ITIS Rediger på Wikidata

* (en) *Kategori:Argulus funduli* – bilder, video eller lyd på Wikimedia Commons Rediger på Wikidata
* Argulidae - oppslaget i *WORMS*-databasen. Besøkt 5. januar 2014.
* Oversikt over Argulus-arter i USA - *United States Environmental Protection Agency*. Besøkt 5. januar 2014.
***Argulus funduli*** er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet først i 1936. I USA lever den langs Mexicogulfen.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

Referanser
----------

Eksterne lenker
---------------

* (en) *Argulus fuscus* – oversikt og omtale av artene i WORMS-databasen Rediger på Wikidata

* (en) *Argulus fuscus* i Encyclopedia of Life Rediger på Wikidata

* (en) *Argulus fuscus* i Global Biodiversity Information Facility Rediger på Wikidata

* (en) *Argulus fuscus* hos ITIS Rediger på Wikidata
* Argulidae - oppslaget i *WORMS*-databasen. Besøkt 5. januar 2014.
* Oversikt over Argulus-arter i USA - *United States Environmental Protection Agency*. Besøkt 5. januar 2014.
**Cheryl Bernard** (født 30. juni 1966 i Grand Prairie i Alberta) er en canadisk curlingspiller som deltok i de olympiske vinterleker 2010 i Vancouver.

Bernard vant en olympisk sølvmedalje i curling for damer under 2010 i Vancouver. Hun var skip på det canadiske laget som kom på andreplass bak Sverige. De andre spillerne på laget var Susan O'Connor, Carolyn Darbyshire, Cori Bartel og Kristie Moore.

Canada vant åtte kamper og tapte en i den innledende runden og var dermed kvalifisert for semifinalespill. Semifinalen vant de med 6 - 5 over Sveits. Finalen tapte de til Sverige med 6 - 7.

OL-medaljer
-----------

* 2010 Canadas flagg Vancouver - Sølv Sølv - curling, damer Canadas flagg Canada

Referanser
----------

Eksterne lenker
---------------

* (en) Cheryl Bernard – Olympics.com Rediger på Wikidata

* (en) Cheryl Bernard – Olympic.org Rediger på Wikidata

* (en) Cheryl Bernard – Olympedia Rediger på Wikidata

* (en) Cheryl Bernard – Sports-Reference (OL-resultater – arkivert) Rediger på Wikidata

* (en) Cheryl Bernard – Canadian Olympic Committee Rediger på Wikidata

* (en) Cheryl Bernard – Alberta Sports Hall of Fame and Museum Rediger på Wikidata

* (en) Cheryl Bernard – World Curling Tour Rediger på Wikidata

* (en) Cheryl Bernard – World Curling Federation Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Fruitopia** var en drink med fruktsmak på 0,5 liters glassflasker lansert av Coca-Cola Company i 1994. Den var rettet mot tenåringer og unge voksne. Merket fikk en betydelig omtale på midten av 1990-tallet før de varte i et lavt salg ved slutten av tiåret. Mens det fortsatt var tilgjengelig i Canada og Australia som et juicemerke, ble Fruitopia i 2003 faset ut i det meste av USA hvor det hadde slitt i flere år. Drikken fantes i Norge en liten periode på midten av 1990-tallet. Den var populær, men ble utkonkurrert av produktet Snapple.

Bruken av merkenavnet Fruitopia fortsetter gjennom forskjellige drikkevarer i en rekke land, blant annet noen McDonald's-restaurantsteder i USA, som bærer drikken til i dag. I Norge benyttes Fruitopia som merkevare for en rekke produkter og næringsliv som ikke er tilknyttet Coca-Cola Company, blant annet et selskap for bedriftsrådgivning.

Referanser
----------

1. ↑  Giaimo, Cara (12. september 2016): «The Rise and Fall of Fruitopia, the Trippiest Beverage of the '90s», *Atlas Obscura*
2. ↑  Marshall, Sharon (31. oktober 1996): «Coca-Cola gives up on Fruitopia», *Campaign UK*
3. ↑   «Fruitopia AS», *Brønnøysundregistrene*

Eksterne lenker
---------------

* «Coca-Cola Changes Some Fruitopia Flavors»
* Fruitopia nettside i Tyskland
«Fruen av Auxerre» i Louvre.
**Fruen av Auxerre** eller **Kore av Auxerre** (fransk *Dame d'Auxerre*) er en liten statue på 65 cm av kalkstein fra Kreta som i dag står i Louvre i Paris. Den forestiller en arkaisk gresk gudinne fra rundt 650 f.Kr. – 625 f.Kr. 

Avstøpning av skulpturen med fargene rekonstruert, Cambridge.Det er en kore («piken», «jomfruen») som er en kunsthistorisk betegnelse på greske skulpturer av unge kvinner, men også et navn på en gudinne i gresk mytologi: Kore, Demeters datter, opprinnelig en gammel khthonisk guddom, identisk med Persefone. At det er en avbildning av en gudinne kan avleses i blant annet at hennes seksuelle attributter er framhevet og sammenhengen med de mange terrakottaskulpturer av antikkens gudinner i østlige Middelhavet, spesielt Astarte. Denne avbildningen er kanskje en kvinnelig tilbeder av en fruktbarhetskult heller enn gudinnen Persefone selv da hennes høyre hånd berører mellom brystene og hennes høyre hånd forblir stiv langs siden, en håndbevegelse knyttet til bønn.

Maxime Collignon, en kurator fra Louvre, fant skulpturen i en lagringshvelv i museet i Auxerre, en by øst for Paris, i 1907. Statuen ble kjøpt i 1895 av direktøren av et teater som brukte den som dekorasjon for en operette og deretter gitt til byens museum. Ingen opptegnelser forklarer hvorfor statuen havnet i Auxerre og dens mystiske ankomst i et provinsielt fransk museum skapte i sin tid journalistisk omtale.

Den arkaiske skulpturen er datert fra 600-tallet f.Kr. da antikkens Hellas bevegede seg ut av sin mørke tidsalder. Hun har en smal midje tilsvarende en minoisk-mykensk gudinne, og hennes stive hår antyder egyptisk innflytelse. Den tidlige arkaiske stilen har blitt fantasifullt døpt «dædalisk», et konsept oppfunnet tidlig på 1900-tallet for å beskrive statuer fra 600-tallet f.Kr. Det hemmelighetsfulle, vitende og høyverdige antydningen av et smil er blitt karakterisert som et arkaisk smil. Verket er blitt tilskrevet til Kreta på grunn av denne formen for kalkstein foruten også likheter i den unge kvinnens drakt, positur og ansikt som er funnet i andre verker av bronse, kalkstein og leire på øya. Sammenlignet med gravmateriale fra Eleutherna i nordlige Kreta antyder at statuen opprinnelig kom fra nekropolis her.

Utgravninger på 1990-tallet av Nikolaos Stampolidis i Eleutherna har bidratt til å etablere en mer presis datering og opprinnelse for Fruen av Auxerre ved avdekkelsen av meget lignende utskårende ansikter i elfenben og falliske symboler, noe som knytter henne til en fruktbarhetskult.

Statuen var som mange greske antikke statuer ikke ment å bli sett og opplevd uten farger, men var opprinnelig malt i sterke farger, som vist i rekonstruksjonen.

Referanser
----------

1. ↑  Basel 2001
2. ↑  Astier, Marie-Bénédicte: Greek, Etruscan, and Roman Antiquities
3. ↑  Astier, Louvre
4. ↑  Astier, Louvre

Litteratur
----------

* Martinez, Jean-Luc (2000): *La Dame d'Auxerre* (Réunion des Musées Nationaux)

Eksterne lenker
---------------

* Encyclopaedia Britannica: «Daedalic sculpture»
* (Skulpturhalle, Basel) Ute W. Gottschall, «La Dame d'Auxerre» (tysk)

Portal: Kunst
**Cherrox** er en type vanntette barnestøvler som blir produsert av Viking Fottøy. Støvelmerket ble utviklet i 1969 av et produktutviklingsteam ledet av sivilingeniør i kjemi Bjørn J. Rosenberger på den tekniske siden og siviløkonomen Tore Hammervold på markedsføringssiden. Den tyske designeren Otto Schneider ble engasjert i utformingen og designet av Cherrox-støvelen. Cherrox ble lansert på slutten av 1960-tallet som en varmforet, vanntett, imitert skinnstøvel i plast. Rosenberger, Hammervold og Schneiders opprinnelige navneforslag på støvelen var Chevrox, etter en fransk skinntype ved navn chevreau. Etter trusler om søksmål fra franske garvere, ble navnet endret til Cherrox, som er navnet på den vanntette støvelen i dag. 

I 1990 fikk støvlene nytt design av Sigrid Eckhoff som siden laget en serie modeller under varemerket Cherrox Uno. Cherrox har solgt svært godt i hele Norden i flere tiår, og støvelen er blitt en klassiker blant barn og foreldre i Norge. Cherrox Uno ble belønnet med Norsk Designråds klassikerpris for god design i 1999. Barnestøvelen har også vært stilt ut som et kunstuttrykk på The National Museum of Women in the Arts i Washington, D.C. samt på møbelmessen i Milano som en del av utstillingen Scandinavian DesignBeyond the Myth.

Det er solgt nærmere 10 millioner Cherrox på verdensbasis siden starten på slutten av 1960-tallet.

Eksterne lenker
---------------

* Tore Hammervold - mannen bak verdenssuksessen
* Om framstillingen av Cherrox
* Cherrox Uno – historikk og design
* Historien om Cherrox i nyere tid
***Peggy Puts It Over*** er en amerikansk stumfilm fra 1921, regissert av Gustav von Seyffertitz.

Handling
--------

Etter å ha blitt uteksaminert som sivilingeniør, vender Peggy Conrow hjem til faren sin Maxfield Conrow, som bor i nærheten av den falleferdige landsbyen Oldtown. Maxfield har tilbudt seg å føre tilsyn med, og finansiere, en rekke lokale forbedringer. Men når han blir kalt bort for statlig virksomhet, bestemmer Peggy seg for å ta opp dette arbeidet. 

Stadig mer frustrert av de gjerrige innbyggerne, foreslår Peggy å bygge et nytt samfunn på hennes egen eiendom. Men hun møter snart ytterligere motstand fra Dr. David Ransome, som heller ønsker å forbedre den eksisterende landsbyen i området. Når Peggy kidnapper doktoren, påstår den lokale sladrehanken Silas Tucker at de har et romantisk forhold.

Skuespillere
------------

* Alice Calhoun som Peggy Conrow
* Edward Langford som Dr. David Ransome
* Leslie Stowe som Silas Tucker
* Charles Mackay som Maxfield Conrow
* Helen Lindroth som Agatha
* Cornelius MacSunday som Constable
* Dick Lee as Rusty

Referanser
----------

1. ↑  «AFI|Catalog». *catalog.afi.com*. Besøkt 9. juni 2023.

Eksterne lenker
---------------

* (en) *Peggy Puts It Over* på Internet Movie Database Rediger på Wikidata
> Blod og drift hadde hun i seg, ellers ville det ikke kunne hende at hun opplevde dette henrykkelsens mysterium i drømme som hun aldri hadde kjent i våken tilstand
> 
> 
> Inés tanker, fra romanen
> 
> 

***Fru Inés*** er en roman av den norske forfatteren Amalie Skram, utgitt i 1891. Romanen ble først utgitt sammen med noen noveller under tittelen *Kjærlighed i Nord og Syd*.

Romanen regnes blant Skrams ekteskapsromaner, sammen med *Constance Ring, Forraadt* og *Lucie.* Hovedpersonen *Inés* er spansk, gift med en «rik, brutal og pervers gammel svenske»; paret bor i Konstantinopel. Inés søker å forstå sin egen kvinnelighet og seksualitet, særlig sin manglende evne til seksuell nytelse. Romanen karakteriseres som «den dristigste og også dystreste utforskningen av frigiditetens årsaker og av den kokette kvinnens følelsesliv». Et forhold som hun innleder til en ung engelskmann fører henne ikke videre, men ender tvert imot med begges død.

Selv om det finnes skjematiske trekk ved romanen, regnet Skram den selv blant sine fineste bøker.

Referanser
----------

1. ↑  ; *Store norske leksikon*.
2. ↑  sitat fra *Norges litteraturhistorie*, 1975
3. ↑  *Norsk kvinnelitteraturhistorie*; bd 2, S 194
4. ↑  «jeg setter den på en måte høyest av hva jeg har skrevet», sitert etter *Norges litteraturhistorie*.

Eksterne lenker
---------------

* Utgaven fra 1891 | 1995 hos Nasjonalbiblioteket
En **kareler** var en person bosatt i Nord-Norge med historiske røtter fra Karelen. Karelere anses ikke lenger som en egen norsk folkegruppe. Årsaken er at de opprinnelige karelske innvandrere etterhvert er blitt assimilert med de norske kvenene og nordmenn.

Historie
--------

Historien om de norske karelerne er svært gammel.
Ottars beretning til kong Alfred av England, fra 800-tallet, nevner karelerne som en folkegruppe i det nordligste Norge i tillegg til samer, kvener og nordmenn. Karelere er videre blitt nevnt som en folkegruppe i Norge opp gjennom historien i ulike sammenheng. 

Som regel er de nevnt i en bisetning i forbindelse med kvener.
Men når og hvordan karelerne opprinnelig kom til Norge er det i dag ingen som vet. De siste 3-400 årene har det ikke vært noen innvandring fra Karelen til Norge, og det er ingen som *(såvidt vites)* betegner seg som karelere i Norge i dag. De opprinnelige norske karelerne er gjennom tidene blitt innlemmet i den kvenske befolkningen (de snakket omtrent samme språk – *østersjøfinsk*). Selv om det i Norge finnes mennesker med karelske røtter, vil de i dag (sannsynligvis) betegne seg som enten kvener eller som nordmenn.

Vi må anta at de opprinnelige karelerne kom sjøveien fra Kvitsjøen (det nordligste området av Karelen) og bosatte seg langs kysten av Finnmark. De fulgte da omtrent den samme ruten som pomorene til Finnmark.
**Middelhavsdialogen** (eller nok **Middelhavsdialoggruppen**, standard ar.: **الحوار المتوسطي**, *al-ḥiwār al-mutawasiṭī*) ble startet i 1994 som et forum for samarbeide mellom NATO og syv land i middelhavsområdet. Formålet med samarbeidet var å øke regionens sikkerhet og stabilitet ved at oppnå en felles forståelse, og at endre landenes holdning til NATO. Dialogen reflekterer over at NATO mener at sikkerhet i Europa er forbundet med sikkerhet og stabilitet i middelhavsområdet.

Medlemsland
-----------

Dialogen startet med fem medlemsland, og har fått to flere siden da. Der er ikke planer om at utvide med flere medlemsland.

* Algeries flagg Algerie (mars 2000)
* Egypts flagg Egypt (februar 1995)
* Israels flagg Israel (februar 1995)
* Jordans flagg Jordan (november 1995)
* Mauritanias flagg Mauritania (februar 1995)
* Marokkos flagg Marokko (februar 1995)
* Tunisias flagg Tunisia (februar 1995)

Styrket samarbeid
-----------------

I 2004 ble Middelhavsdialogen styrket på et toppmøte i Istanbul, og ble det NATO kaller et «ekte partnerskap», med en rekke nye mål: Styrkelse av den politiske dialogen, større interoperabilitet, en forsvarsreform og terrorbekjemping.

16. oktober 2006 inngikk Israel og NATO det første Individuelle Samarbeidsprogrammet (ICP) i den styrkede Middelhavsdialogen. Israel vil bidra til NATOs flåteoperasjon Active Endeavour. ICP-avtalen dekker mange områder av felles interesse, slik som bekjempelse av terrorisme, og felles militære øvelser i Middelhavet.

NATO forventer å skrive under på ytterlige flere ICP-avtaler med andre medlemmer i dialogen.

Referanser
----------

1. ↑  *NATO Review*: «Åbning mod Middelhavsområdet og Mellemøstregionen», 2004
2. ↑  *NATO Review*: «NATO-Israel Cooperation in the framework of the Mediterranean Dialogue», 2004

Eksterne lenker
---------------

* Middelhavsdialogens hjemmeside
**Karen** er en forstad til Nairobi i Kenya, den ligger sydvest av byens sentrum, ved åsene kalt Ngong.

Det er en alminnelig oppfatning at forstaden har fått navn etter Karen Blixen, den danske forfatter av boken *Mitt Afrika*, Hun kom til stedet i 1914 som Karen Dinesen for å gifte seg med den danske baron Bror von Blixen-Finecke, en storviltjeger som da var bosatt i Kenya. De bosatte seg på en større farm i Nairobis utkant, i området Ngong og etterhvert anla hun en kaffeplantasje på farmen.

Blixen forlot Kenya i 1931 og en eiendomsutvikler, Remy Martin, kjøpte farmen og parsellerte den ut til boligtomter for Nairobis raskt voksende befolkning. Han navnsatte hele området etter Blixen.

Blixens hjem står fremdeles og er i dag museum, Karen Blixen Museum (Kenya).

Folketellingen i 2010 viste at Karen fortsatt i en stor grad er befolket av utlendinger med bakgrunn fra USA, Tyskland, Japan og Skandinavia og deres familier. Andre innbyggere er blant annet hvite kenyanere av europeisk opprinnelse. Fram til 1980 var innbyggerne i Karen hovedsakelig britiske statsborgere.

Referanser
----------

1. ↑  «White Mischief», The Guardian 2. november 2001, besøkt 19. desember 2014
2. ↑  Danielle De Lame, i boken *Nairobi Today: The Paradox of a Fragmented City*, s. 177. «Karen was earlier an integral part of Ngong County. Nairobi acquired the status of City in 1950, which led to a redefinition of the counties, and in 1962, Karen was placed under the administration of the City Council.»

|  |  |
| --- | --- |
| Oppslagsverk/autoritetsdata | VIAF **·** LCCN
 |